Diari Oficial de la Generalitat Valenciana


Sumari del DOGV 4770, del 08-06-2004 (2004/5355)

Actuacions de juí ordinari número 263/2003. Cèdula de notificació.
------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5355


Organisme emissor
:   Jutjat de Primera Instància Número 22 de València

Tipus de document
:   Anunci

Actuacions de juí ordinari número 263/2003. Cèdula de notificació. [2004/Q5355]
  
Procediment: assumpte civil 263/2003
  
Juí: juí ordinari 263/2003
  
Part demandant: Gebauden Esolmar, SL
  
Part demandada: Vicenta Luisa Almarche Romeu
  
Sobre: ordinaris
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 117/2003
  
València, 10 de juny de 2003
  
Ricardo Razola García, magistrat jutge d'este Jutjat de Primera Instància número 22 de València, ha vist les presents actuacions de juí ordinari número 263/2003, en què ha actuat com a actora l'entitat Gebauden Esolmar, SL, representada per la procuradora María Pilar Palop Folgado i dirigida per la lletrada Marta de Brugada Montaner, i com a demandada Vicenta Luisa Almarche Romeu, en situació processal de rebel·lia, i ha exercitat acció de condemna al pagament de quantitat en concepte de renda i quantitats assimilades en el contracte d'arrendament urbà; i procedix en virtut de la potestat jurisdiccional atribuïda per la sobirania popular i en nom de sa majestat el rei, a dictar la sentència la qual es fonamenta en els següents:
  
Antecedents de fet
  
1. En data 10 de març de 2003 va entrar en este jutjat, procedent de repartiment, la demanda de juí ordinari interposada per l'entitat actora contra la demandada sobre la base que la primera va arrendar a la segona un habitatge situat al carrer d'Honorato Juan, número 16, porta 5. La demandada ja des del principi va començar a incomplir-ne l'obligació de pagament, cosa per la qual va haver de ser desnonada de l'habitatge, i tenia un deute que feia la suma de 4.758,44 euros en concepte de rendes i quantitats assimilades des del novembre de 2001 fins al gener de 2003. Invoca fonaments de dret i acaba demanant que es dicte sentència mitjançant la qual es condemne la demandada al pagament de l'esmentada quantitat, interessos legals i costes. Hi adjunta documents.
  
2. Mitjançant la interlocutòria de data 12 de març de 2003 es va admetre a tràmit la demanda i es va acordar la citació a termini de la demandada, que no va comparéixer i va ser declarada en rebel·lia. L'audiència prèvia es va assenyalar per al dia 10 de juny de 2003. A este acte només va comparéixer l'actora, no hi va haver acord ni qüestions processals, es va ratificar en el seu escrit de demanda, i concretant l'objecte del plet va ser rebut a prova, es va proposar únicament la documental, es va donar per clos el juí i es va declarar vist per a sentència.
  
3. Declare com a fets provats els següents:
  
Mitjançant el document privat de data 26 de setembre de 2001, la mercantil Gebauden Esolmar, SL, va arrendar a Vicenta Luisa Almarche Romeu un habitatge situat a València, al carrer d'Honorato Juan, 16. L'arrendatària ja des del principi va començar a incomplir el contracte ja que no pagava la renta, per la qual cosa va haver de ser desnonada de l'habitatge, i no ha pagat a l'arrendadora la quantitat de 4.758,44 euros en concepte de rendes i quantitats assimilades (MTP 1672).
  
Fonaments de dret
  
1. Acreditada l'existència d'un contracte d'arrendament d'habitatge entre les parts, este contracte té força de llei entre les parts, i s'ha de complir d'acord amb este (article 1.091 del Codi Civil), sense que es puga deixar el compliment d'este a l'arbitri d'una de les parts. L'arrendatària n'ha incomplit l'obligació fonamentalment que és el pagament de la renda i quantitats assimilades (article 17 de la LAU), i l'arrendadora reclama l'import d'una quantitat que ha de cobrar en compliment del contracte, per la qual cosa la demanda de prosperar en la seua totalitat.
  
2. Procedix el pagament d'interessos legals des de la presentació de la demanda (articles 1.101 i 1.108 del Codi Civil). Pel que fa a les costes, la demandada ha de ser condemnada (article 394 de la LEC).
  
Vists els preceptes legals esmentats i els altres de general i pertinent aplicació.
  
Decisió
  
Que amb l'estimació íntegra de la demanda presentada per la procuradora María Pilar Palop Folgado en nom de Gebauden Esolmar, SL, contra Vicenta Luisa Almarche Romeu, condemne a esta al pagament de quatre mil set-cents cinquanta-huit euros i quaranta-quatre cèntims (4.758,44 euros) més els interessos legals des de la presentació de la demanda i al pagament de les costes.
  
Notifiqueu esta sentència a les parts, porteu-la al lligall corresponent i deixeu-ne testimoni en actuacions.
  
Contra esta sentència s'hi pot interposar un recurs d'apel·lació davant l'Audiència Provincial, que s'haurà de preparar en el termini de cinc dies davant d'este jutjat
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposa l'article 497 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la comunitat autònoma per a portar a efecte la diligència de notificació a la demandada rebel el parador de la qual es desconeix, Vicenta Luisa Almarche Romeu, de la sentència dictada en estes actuacions.